EXCLUSIVE: केंद्र सरकार ने हार के डर से राहुल गांधी को विदेशी नागरिकता के मुद्दे पर नोटिस दिया: प्रियंका गांधी  
राहुल गांधी की नागरिकता पर घमासान
प्रियंका गांधी ने इसे केंद्र सरकार की साजिश बताया
कहा- हार के डर से केंद्र सरकार ने नोटिस भिजवाया है
उत्तर प्रदेश के वाराणसी संसदीय क्षेत्र (varanasi Constituency) से प्रधानमंत्री नरेंद्र मोदी (PM Narendra Modi) के खिलाफ चुनाव लड़ने के मुद्दे पर प्रियंका गांधी वाड्रा ने कहा, "मैं पीछे नहीं हटी हूं, बल्कि पार्टी नेतृत्व के निर्णय को माना है, क्योंकि पार्टी नेतृत्व का कहना था कि मुझे समूचे उत्तर प्रदेश में प्रचार करने की ज़रूरत है... मुझे नहीं लगता, इससे कोई गलत संदेश जाएगा..."
कांग्रेस अध्यक्ष राहुल गांधी के प्रधानमंत्री बन पाने की संभावना को लेकर पूछे गए सवाल पर प्रियंका गांधी वाड्रा ने कहा कि उनके भाई अच्छे प्रधानमंत्री साबित होंगे. वह प्रधानमंत्री बनेंगे या नहीं, इस पर उन्होंने कहा कि यह फैसला जनता को करना है.
बता दें कि कांग्रेस अध्यक्ष राहुल गांधी को केंद्रीय गृह मंत्रालय ने विदेशी नागरिकता की शिकायत को लेकर नोटिस जारी किया है. मंत्रालय द्वारा जारी नोटिस में राहुल गांधी को कहा गया है कि वह नागरिकता को लेकर शिकायत पर अपनी वास्तविक स्थिति एक पखवाड़े के भीतर बताएं. यह शिकायत BJP सांसद सुब्रह्मण्यम स्वामी ने की है, जो कई सालों से आरोप लगा रहे हैं कि कांग्रेस अध्यक्ष के पास ब्रिटेन की नागरिकता है.